Magyarország tortái 2008-2009. 
  A Magyar Cukrász Iparosok Országos Ipartestülete az államalapítás tiszteletére 2007 óta minden évben kiválasztja és közkinccsé teszi egy olyan tortakülönlegesség receptjét, amely ízvilágát, készítési technológiáját tekintve a legszebb kézműves hagyományokat újítja meg. Az ország tortáját minden évben augusztus 20.-án kóstolhatjuk meg először, számos cukrászdában.
  Az alábbi két recept egy-egy 16 szeletes torta elkészítéséről szól, mindkét torta eredetileg a Zila kávéházban készült, Zila László cukrászmester alkotása.
Szatmári szilvatorta (Az ország tortája 2008)
A piskótához: 

* 0,34 kg aszalt szilva  
* 0,06 l Casino Rum  
* 0,07 kg dió (finom)  
* 0,12 kg vaj  
* 0,12 kg porcukor  
* 0,12 kg egésztojás  
* 0,14 kg liszt  
* 0,005 kg sütőpor  
* 0,005 kg fahéj  
* 0,007 kg citrom héj  
* 0,003 kg só  
* 1 db vanília rúd 

Az aszalt szilvát felkockázzuk, majd egy edénybe vizet forralunk, és mikor forr a víz, belerakjuk a szilvát, és addig hagyjuk a vízben, míg felpuhul (nem szabad megfőzni). A szilvát leszűrjük, és azonnal lehűtjük hideg vízzel.
Az egész tojást leengedjük egy edénybe, és belekaparjuk a vanília rúd belsejét. A szilvát belerakjuk egy üstbe, és ráöntjük a rumot. A vajat a porcukorral habosra keverjük (nagyon habosra), majd hozzá adjuk a tojás keveréket, és addig keverjük (habosítjuk), míg egy nagyon könnyű krémmé nem válik.
Ha mindent a megfelelő időben, illetve hőmérsékleten csinálunk, akkor nem fog összefutni. A kihabosított alapot ráöntjük a szilvára, majd könnyedén összekeverjük úgy, hogy közben hozzászórjuk az előre összekevert szárazanyagokat. Addig keverjük, míg egynemű nem lesz. Nem szabad túl sokáig keverni, mert nagyon tömörré válik. 
A kikevert masszából három 0,34 kg-os (nyersen) adagot tudunk kimérni majd 23 cm átmérőjű, és 1 cm magas lapokat kikenni. 
Sütés: 210°C-on 10 percig. Ha kisült a piskóta, a tetejét meghintjük cukorral, majd megfordítjuk. 
A krémekhez: 
Marcipán krém: 
* 
* 0,13 l tej  
* 0,10 kg tojássárgája  
* 0,10 kg marcipán(1x-es)  
* 0,011 kg keserű marcipán 

A marcipán alap elkészítése a következő. A tejet (2/3 részét) a cukorral felforraljuk, és fokozatosan hozzáadjuk a lereszelt marcipánokat, majd a maradék tejjel (1/3 rész) elkevert tojást. Folyamatosan keverjük, hogy ne legyen csomós, valamint azért, hogy le ne égjen. Főzés után turmixoljuk 
Csoki krém: 
* 
* 0,09 l tej  
* 0,05 kg tojássárgája  
* 0,03 kg kakaó massza  
* 0,06 kg cukor 

Csoki alapkrém készítése. A tejet (2/3 rész) a cukorral felforraljuk, majd fokozatosan (keverés közben) hozzáadjuk a kakaó masszát és a tejjel (1/3 rész) összekevert tojást. Addig főzzük, míg be nem sűrűsödik. Vigyázni kell, mert könnyen leég! Főzés után turmixszoljuk. Lehetőleg a betöltés előtti napon főzzük le. 
Szilvapálinkás szirup: 
* 
* 0,03 l Szilvapálinka (eredeti)  
* 0,03 l Cukorszirup (50%-os) 

A betöltéshez: 
* 
* 0,09 kg marcipán alap  
* 0,13 kg tejszínhab  
* 0,03 kg zselatin (főzött)  
* 0,20 kg csoki alap  
* 0,10 kg tejszínhab  
* 0,02 kg Főzött zselatin  
o 0,25 l víz  
o 0,04 kg zselatin 

A kisült lapokat megkenjük a pálinkás sziruppal, majd minden lapra 0,05 kg házi szilvalekvárt kenünk, és megszórjuk pörkölt finomdióval (laponként 0,02 kg). Egy lemezre rakunk egy 23 cm-es átmérőjű és 6 cm magas karikát.
Azért kell karikába tölteni, mert a krémek a betöltésnél még nagyon lágyak. A karikába helyezünk egy megkent piskótát, és a receptben megadott csoki krémet beletöltjük, de nem az összest, mert kell hagyni egy keveset a tetejére (kb. 0,03 kg). Egyenletesen elkenjük, majd ráhelyezzük a következő megkent piskótát, majd elkenjük a bekevert marcipán krém 3 részét.  
Az elkent krémre rakjuk a harmadik megkent piskótát, majd a maradék marcipán krémet rákenjük, és a félrerakott csoki krémmel megmárványosítjuk a felületét. Hűtőbe rakjuk, kb. 3 óra elteltével szeleteljük (16 szeletes), és tejszínnel, aszalt szilvával, valamint pörkölt stiftelt mandulával díszítjük. 


Pándi meggytorta (Az ország tortája 2009) 
A piskótához: 
* 
* 3 db egész tojás  
* 0,175 kg kristálycukor  
* 0,140 kg friss meggy  
* 0,033 kg tej (2,8 %)  
* 0,1 kg olaj  
* 0,070 kg olvasztott vaj  
* 0,190 kg liszt  
* 0,005 kg sütőpor  
* 1/2 db citrom (héj+lé)  
* 0,002 kg fahéj 

Az egész tojást a cukorral felmelegítjük csípősre (kb. 80°C), majd kemény habot készítünk. Egy edénybe belemérjük a meggyet (enyhén darabos péppé törjük), majd az olajat, vajat, tejet, valamint a citromot és jól elkeverjük. A felvert tojáshabot hozzáadjuk a bekevert meggyhez és lazán elkeverjük. Az összemért szárazanyagokat folyamatos keverés közben hozzáadjuk a tojásos alaphoz, de vigyázni kell, nehogy lekeverjük a masszát. A bekevert massza enyhén folyós állagú lesz.  
A bekevert piskótát 3 db 23 cm átmérőjű karikába mérjük. Egy piskóta lap 28 dkg.  
Sütés: 210°C-on, 10-12 percig. A piskóta nagyon puha, laza szerkezetű, ezért vigyázni kell, nehogy kiszáradjon. Sütés után a felületét meghintjük cukorral, majd rárakunk egy sütőpapírt és azonnal megfordítjuk. 
A krémekhez:
Alapkrém: 
* 
* 0,2 liter tej  
* 0,08 kg kristálycukor  
* 0,1 kg tojás sárgája  
* 0,14 kg fehércsokoládé  
* 0,15 kg mascarpone 

A tejet a cukorral és a mascarpone-val felforraljuk, hozzáadjuk a fehér csokoládét, majd folyamatos keverés közben újraforraljuk. Ekkor csurgatjuk hozzá a tojássárgáját, amivel besűrítjük. Végül, még forrón, leturmixszoljuk. 
Meggytöltelék: 
* 
* 0,36 kg meggy (mirelit)  
* 0,18 liter meggylé
* 0,07 kg kristálycukor  
* fél citrom reszelt héja 
* negyed citrom leve
* fahéj (egy csipet)  
* 6 ml Cherry brandy 

A meggyet le kell darálni, majd a citromhéjjal és citromlével bekeverni. A pudingport feloldjuk a meggylé egy részével, a többit pedig felforraljuk a cukorral, majd a pudinggal besűrítjük. Ekkor hozzáadjuk a meggyet és tovább kevergetjük, míg egyet nem rottyan. 
A betöltéshez: 
* 
* 0,4 kg Alapkrém  
* 0,2 kg Tejszínhab 
* 0,04 kg főzött zselatin 

A tortát 23 cm átmérőjű 6 cm magas karikába töltjük. A piskótákat megkenjük 0,15 kg meggykrémmel. A tejszínes krémet három részre osztjuk, majd a piskótával megegyező vastagságban betöltjük a tortát. Végül a tetejét simára kenjük. 
A tortát finomra darált pörkölt dióval panírozzuk. Szeletenként tejszínrózsát dresszírozunk, majd csokoládé-pasztillával, meggyel és zöld marcipánlevelekkel díszítjük.  
